  Алексей Арзамасцев Анжелика Тихонова корреспондент 2022-тӥ арын Дэри ёросын «Кышкыттэм ӟечлыко сюресъёс» йӧскалык ӵектос улсын 20 сюрес люкетъёсты тупатъялозы. Огъя кузьдалазы 17,761 иськем луоз. Со сярысь элькун тӧролэн но кивалтэтлэн пресс-службазы ивортӥз. Дэри черкогуртын тямыс сюрес люкетъёсты выльдозы, Пероггуртын – куиньзэ, Пыӵанка, Венья, Подшивал, Юсь, Хохряки гуртъёсын – быдэн одӥген. Со сяна, Малиново, Кустарь гуртъёс дорозь но Вожой гурт но Вожой починка дорозь сюресъёс вылын ужалозы. «Тросэз гуртъёс сюресъёсъя йӧскалык ӵектосэ нырысьсэ уг пырисько ини. Кылсярысь, 2021-тӥ арын Дэри черкогуртын оглом 4,8 иськем кыстӥськись тямыс сюрес люкетъёсты тупатъязы, 2022-тӥ арын оглом 5,14 иськемъем эшшо сомында ик объектъёслы лэсьтыны чакласьком. Соин ик ёрос центрын берло кык ар ӵоже 10 иськем пала сюресъёс выльдӥськозы шуыны луэ»                                   Ярослав Семёнов, Удмуртиысь кивалтэтлэн тӧроез Озьы ик кыкетӥ арзэ йӧскалык ӵектосэ Юсь черкогурт, Подшивал, Хохряки, Пыӵанка гуртъёс пырисько. Нош Вожой гуртозь сюрес – 2019-тӥ арысен. Со дырысен сюресчиос отысь 3,5 иськемлэсь трос шобретсэ воштӥзы ини. 2022-тӥ арын эшшо 400 метрзэ выльдозы. Пусъём, 2021-тӥ арын Дэри ёросын оглом 27 иськемлэсь трос сюрес люкетъёсты тупатъязы. Нош йӧскалык ӵектос кылдэм дырысен – 30 иськем пала лэсьтӥзы. Тодэ вайытом, 2021-тӥ арын Удмуртиын пӧртэм программаос чотын 320 иськемлэсь трос сюресъёсты тупатъязы. Нош таяз арын «Кышкыттэм ӟечлыко сюресъёс» йӧскалык ӵектос улсын гинэ 170 иськемлэсь трос сюресъёсты лэсьтыны чаклало. Тегъёс: гуртсюресъёс сюресъёс Удмуртия лэсьтӥськон автозавод  